  Наталья Тетерина Ӵуказе, 4-тӥ шуркынмонэ, 17 часысен «Мынам Удмуртие» телеканаллэн меӵак эфираз удмурт кырӟанъя «Элькуновидение-2017» вожвылъяськонлэн йылпумъян люкетэз ортчоз. Удысужлыко жюрилэн вить ёзчиосыз финалэ потэм кырӟасьёс но коллективъёс пӧлысь устозэ быръёзы. Нырысетӥ инты понна кузьымез сётэ «Удмурт Кенеш» огазеяськон, со - 40 сюрс манет. Котьку сямен быдэн 5 сюрсэн басьтозы тужгес усто крезьгур но тужгес усто кылбур кылдытэм авторъёс Светлана Пикулева, «Элькуновидение» вожвылъяськонэз одӥгез радъясьТодэ вайытом, «Элькуновидениелэн» йылпумъян люкетаз 19 ёросъёс но каръёс пӧлысь 14-ез потӥзы. Вуоно кӧснуналэ соосты «Мынам Удмуртие» телеканаллэн меӵак эфираз адӟыны но кельшисез понна смс-куара сётыны луоз. Смс-куара сётон вань кырӟанъёс чузъяськем бере 15 минут кыстӥськоз. Учкисьёслэсь тужгес трос куара люкам кырӟась яке коллектив «Шкап» фабрикалэсь 10 сюрс манетлы сертификат басьтоз. Тегъёс: Лулчеберет Ижкар Удмуртия кырӟан Элькуновидение  